Fost ministru PSD: Membrii familiilor primesc 4.000 lei pentru a-şi declara rudele moarte de COVID-19 | Epoch Times România
Fostul ministru PSD pentru Mediul de Afaceri, Ilan Laufer, care între timp şi-a făcut un partid nou, alimentează teoriile conspiraţiei răspândite în societate, fără a oferi însă dovezi pentru a le susţine.

E vorba de scenariul potrivit căruia familiile ar primit bani pentru a-şi declara rudele moarte din cauza coronavirusului, scenariu respins ferm de autorităţi.

Redăm mai jos postarea lui Laufer de pe Facebook:

"Câţi oameni mai trebuie să moară ca să plece acest Guvern?

Domnule Ministru Nelu Tătaru, dacă aceste informaţii sunt corecte, demisia dvs. imediată ar fi prea puţin. Ar trebui, odată cu dumneavoastră, să plece tot Guvernul Orban PNL acasă, cu brăţara statului de drept la mână. În ultima săptămână am primit informaţii din mai multe surse credibile şi diferite, conform cărora există un fenomen la nivel naţional în România prin care se încearcă denaturarea motivului real de deces al pacienţilor cu boli cronice, care nu au fost infectaţi cu coronavirus. Astfel, se pare că membrii familiilor acestora sunt ofertaţi cu sume cuprinse între 3000 şi 4000 de lei pentru a declara că motivul decesului este COVID-19.


Ne aflăm în situaţia în care numărul deceselor bolnavilor cronici din România a explodat, la nivel de genocid, din cauza transformării spitalelor normale în spitale COVID-19, şi a faptului că acestora nu li se acordă tratamentul necesar, aşa cum prevede Constituţia. Este un abuz fără precedent!

În România mor oameni cu zile din cauza faptului că nu au acces la tratament în timp util, în timp ce spitalele COVID-19 sunt pe alocuri goale sau, în "cel mai bun caz", majoritatea au pacienţi asimptomatici. Spre deosebire de România, în SUA dacă eşti testat pozitiv nu te bagă nimeni în spital cu forţa.


Este o încălcare gravă a Constituţiei, respectiv a drepturilor şi libertăţilor fundamentale ale cetăţenilor români!


Acest Guvern care îşi lasă cetăţenii să moară cu bună ştiinţă, are şansa să devină primul Guvern al României de după Revoluţie care va fi acuzat de genocid împotriva propriilor cetăţeni. Cu siguranţă va veni vremea când veţi răspunde pentru aceste acte criminale!"

Ce declara recent Tătaru pe această temă

Ministrul Sănătăţii, Nelu Tătaru, a negat faptul că în unele spitale, în cazul unui deces care nu a fost cauzat de Covid-19, familiei decedatului i s-ar cere, de către un cadru medical, să accepte în schimbul unei sume de bani ca pe certificatul de deces să fie trecută drept cauză a morţii Covid. Tătaru a subliniat că un medic nu va cere niciodată acceptul familiei pentru completarea unui certificat.

"Nu, nu este adevărat. Gândiţi-vă că nu se cere familiei ce să declare. Un deces are un certificat constatator al decesului, care este evaluat şi asumat de un medic curant sau un medic de gardă care a confirmat acel deces. Acel medic trece în certificatul constatator o cauză de deces şi toate comorbidităţile. Deci, nu cere niciodată avizul sau acceptul familiei să completeze un certificat constatator al decesului", a afirmat Nelu Tătaru.

Potrivit unor informaţii apărute recente în spaţiul public şi presă, unele spitale ar recurge la o astfel de măsură pentru a creşte artificial numărul de cazuri de Covid pentru a primi fonduri suplimentare din partea UE.

Cu privire la acest aspect, Nelu Tătaru a afirmat că fondurile UE sunt pentru decontarea unor achiziţii.

"Dar de aici până la a primi bani pentru un deces - nu", a adăugat ministrul Sănătăţii.
[(('Înșelăciune',), 165), (('Reticență la vaccinare',), 260), (('Înșelăciune', 'Controlul populației'), 37), (('Supremația Românească',), 9), (('Noua Ordine Mondiala',), 54), (('Remedii miraculoase',), 41), (('Satiră',), 306), (('Plandemic',), 181), (('Remedii miraculoase', 'Religie'), 47), (('5G',), 67), (('Armă biologică',), 256), (('Înșelăciune', 'Big Pharma'), 176)]